**Villorsonnens** estas komunumo en la distrikto Glano en Kantono Friburgo, Svislando. Ĝi havis 1275 loĝantojn je la 31-a de decembro 2011.

Geografio
---------

Villorsonnens situas en la Friburga Mezlando ĉe la bordo de la riveroj Glano kaj Neirigue, kiuj kunfluas sur la komunuma teritorio, proksimume 7 kilometrojn oriente de la distriktĉefurbo Romont. La komunumo konsistas el la vilaĝoj Chavannes-sous-Orsonnens, Orsonnens, Villargiroud kaj Villarsiviriaux, kaj la setlejoj Grange-la-Battiaz, La Fortune, La Gotta, Le Siau kaj Vers le Moulin, kaj diversaj izolitaj bienoj.

La teritorio de la komunumo etendiĝas sur areo de 15,47 km², de kiuj 28,8% estas kovritaj de arbaro, 65,2% servas por agrikulturo kaj 5,6% por setlado.

Najbaraj komunumoj
------------------

La komunumo Villorsonnens limas en nordnordoriento al Chénens, en nordoriento al Autigny, en oriento al Le Glèbe, en sudsudoriento al Sorens, en sudo al Le Châtelard, en okcidento al Massonnens, en nordokcidento al Villaz-Saint-Pierre, kaj en nordnordokcidento al La Folliaz.

Trafiko
-------

La komunumo Villorsonnens situas flanke de la gravaj trafikvojoj. Tra la komunumo kondukas konekta vojo de Villaz-Saint-Pierre al Farvagny. La plej proksima alveturejo al la svisa aŭtovojo A12 situas proksimume 12 kilometrojn sude de la komunumo apud Bulle.

Historio
--------

La komunumo Villorsonnes estis fondita la 1-an de januaro 2001 per kunigo de la ĝis tiam aŭtonomaj komunumoj Chavannes-sous-Orsonnens, Orsonnens, Villargiroud kaj Villarsiviriaux.

La unua dokumenta mencio de Orsonnens, kies malnova germanlingva nomo estis *Orsonning* datiĝas el la jaro 1138 kiel *Orsenens*. Dum mezepoko ĝi formis malgrandan senjorujon, kiu estis siavice feŭdo de la Baronejo Pont-en-Ogoz, poste ĝi estis sub savoja regado. Dum la milito inter Friburgo kaj Savojo la vilaĝo estis rabobruligita en la jaro 1448 de la friburganoj. en la jaro 1486 Orsonnens estis aĉetita de Friburgo kaj atribuita al la Voktejo Farvagny, kiu post la Helveta Revolucio de 1798 fariĝis distrikto. Surbaze de la nova konstitucio de 1848 Orsonnens estis atribuita al la Distrikto Glano.

Notoj kaj referencoj
--------------------

1. ↑  Fonto: Reta mapo 1:20000 de Swisstopo[*rompita ligilo*]
2. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 24-an de decembro 2012
3. ↑  Fonto: *Marianne Rolle*, *Evelyne Maradan* kaj *Laurence Margairaz Dewarrat*: Villorsonnens *en* Historia Leksikono de Svislando *(2012-04-04)*
4. ↑  Fonto: *Marianne Rolle*: *Orsonnens* en *Historia Leksikono de Svislando* (2009-10-27)

Eksteraj ligiloj
----------------

* Kategorio Villorsonnens en la Vikimedia Komunejo (Multrimedaj datumoj)

* Oficiala retejo de la komunumo Villorsonnens

* **Vidu ankaŭ en la Vikimedia Komunejo la kategorion Villorsonnens** – (Kolekto de bildoj kaj plurmediaj dosieroj)

Bildoj
------

* Preĝejo Sankta Petro en Orsonnens, VillorsonnensPreĝejo Sankta Petro en Orsonnens, Villorsonnens
* Suba Kastelo de OrsonnensSuba Kastelo de Orsonnens
* Iama Hotelo Blanka ĈevaloIama Hotelo Blanka Ĉevalo
* Supra Kastelo OrsonnensSupra Kastelo Orsonnens
* Interno de la preĝejo Sankta Petro en OrsonnensInterno de la preĝejo Sankta Petro en Orsonnens
* Pentritaj vitroj de Sankta Petro en OrsonnensPentritaj vitroj de Sankta Petro en Orsonnens

  


|  |  |  |  |
| --- | --- | --- | --- |
| 

| v • d • rKomunumoj de la distrikto Glano |
| --- |
| Auboranges • Billens-Hennens • Chapelle • Châtonnaye • Ecublens • Grangettes • La Folliaz • Le Châtelard • Massonnens • Mézières • Montet • **Romont** • Rue • Siviriez • Torny • Ursy • Villaz-Saint-Pierre • Villorsonnens • Vuisternens-devant-Romont |  |

 |